polyglot-tagger/wikipedia-language-snippets-filtered huggingface dataset:
ఏలిఫేటిక్ శాఖలో రెండవ కాండం పేరు “ఆల్కీనులు” . ఈ జాతి పేర్లు అన్నీ “ఈన్” శబ్దంతో అంతం అవుతాయి. ఈ ఆల్కీనులన్నిటిలోను, ఒకటి కాని, అంతకంటె ఎక్కువ కాని, జంట బంధాలు ఉంటాయి. కనీసం ఒక్క జంట బంధం ఉండాలన్నా రెండు కర్బనపు అణువులు ఉండి తీరాలి. రెండు కర్బనపు అణువులు, ఒక జంట బంధం ఉన్న పదార్థాలలో అతి సూక్ష్మమైనది ఎతీను . ఈ శ్రేణిలో తరువాత వచ్చే కొన్ని పదార్థాల పేర్లు: ప్రొపీను , బ్యుటీను .
రసాయనాలకి పేర్లు పెట్టే తతంగం అంతా ఒక ఎత్తు, ఆ పేర్లు మరచిపోకుండా గుర్తు పెట్టుకోగలగడం మరొక ఎత్తు. కర్బన రసాయనపు పరిధిలో ఉన్న పదార్థాల సంఖ్య కోటికి పడగలెత్తకపోయినా లక్షలలో ఉన్న మాట వాస్తవం. ప్రతి ఏటా కనీసం వెయ్యికి పైగా కొత్త రసాయనాలు కనిపెడుతున్నారు. వాటికి నోరు తిరగని పేర్లు పెడుతున్నారు. వీటన్నిటికీ ఒక వరసా, వావీ, వైఖరీ, విధానం లేకుండా పోతే కొమ్ములు తిరిగిన వారికే వెర్రెత్తే ప్రమాదం ఉంది. అందుకనే ఇక్కడ పేర్ల ప్రస్తావన.
అన్నాడు కాళిదాసు, రఘువంశం మొదలుపెట్టే ముందు. ఒక మాటకీ ఆ మాట అర్థానికి మధ్య పెనవేసుకున్న బంధం ఎటువంటిదో పరిపూర్ణంగా ఆకళింపుకి రావాలంటే ఈ అద్భుతమైన శ్లోకంలోని పదచిత్రం అర్థం చేసుకోగలిగే సమర్ధత ఉండాలి. ఆధునిక శాస్త్రంలో ఒక మాటకీ ఆ మాట అర్థానికి మధ్య పెనవేసుకున్న బంధం చాల ముఖ్యం. ఆ మాటకొస్తే "భావాలకి పేర్లు పెట్టడమే శాస్త్రం" అని కొందరి అభిప్రాయం.
శాస్త్రం అంటే నిర్దిష్టమైన భావాలకి నిర్దిష్టమైన పేర్లు పెట్టటం. ఈ పెట్టే పేరు కూడా నిర్ద్వందంగా ఉండాలి. ఆ పేరు వినగానే ఆ రసాయనం ఏమిటో అనుమానానికి ఆస్కారం లేకుండా తెలియాలి. ఒకే పదార్థానికి ఒకటి కంటే ఎక్కువ పేర్లు ఉంటే పరవా లేదు కాని ఒక పేరు పెట్టి పిలిచినప్పుడు ఒకే ఒక్క రసాయనం పలకాలి.
రసాయన శాస్త్రం లోని మౌలిక భావాలకి ఎంత ప్రాముఖ్యత ఉందో ఆ భావాలకి పేర్లు పెట్టడంలో ఉన్న కష్ట సుఖాలకీ అంతే ప్రాముఖ్యత ఉంది. దీనికి కారణం లేక పోలేదు. శాస్త్రంలో భావానికీ ఆ భావాన్ని వెలిబుచ్చే మాటకీ మధ్యనున్న లంకె చాల ముఖ్యం. మాట అర్థం కాకపోతే భావం అర్థం కాదు. భాషలో పట్టు లేకపోతే మాట అర్థం కాదు.
మూలకం పేరు హల్లుతో మొదలయితే పూర్వ ప్రత్యయం అచ్చుతో అంతం అయేది వాడాలి: మొనో, టెట్రా-, పెంటా-, హెక్సా-, హెప్టా- అనే పూర్వప్రత్యయాలు వాడాలి. ఉదాహరణ: లెడ్ టెట్రాబ్రోమైడ్ .
ఏలిఫేటిక్ శాఖ లోని మూడవ కాండం పేరు ఆల్కైనులు . ఈ జాతి పేర్లు అన్నీ “ఐన్” శబ్దంతో అంతం అవుతాయి. ఈ జాతి పదార్థాల నిర్మాణక్రమంలో ఒకటి కాని, అంతకంటె ఎక్కువ కాని, త్రిపుట బంధాలు ఉండాలి. ఎతైను, ప్రొపైను, బ్యుటైను మొదలయినవి ఈ జాతికి చెందుతాయి.
రసాయన శాస్త్రంలో ఒక జాతి పదార్థాలు "ఉదకర్బనాలు" అనే పేరుతో చలామణీ అవుతున్నాయి. ఈ ఉదకర్బనపు బణువులలో ఉండే మూలకాలు ముఖ్యంగా రెండు: ఉదజని , కర్బనం . ఈ రెండింటితోపాటు ఇతర మూలకాలు ఉండొచ్చు; కాని ఈ రెండూ ఉన్నప్పుడు మాత్రమే వాటిని ఉదకర్బనాలు అంటారు.
ఏకాంతర స్థానాల్లో జంట బంధాలు వెయ్యాలి అన్నప్పుడు, ఈ జంట బంధాలని రెండు విధాలుగా వెయ్యవచ్చు. ఈ రెండు పదార్థాల లక్షణాల మధ్య ఉన్న తేడాల గురించి చర్చ ఇక్కడ అనవసరం. ఈ బొమ్మని అంతా ఓపికగా గియ్యడానికి బద్ధకించి, అప్పుడప్పుడు దీనిని షడ్భుజిలో సున్న వేసి చూపిస్తారు.
మూలకం పేరు హల్లుతో మొదలయితే పూర్వ ప్రత్యయం అచ్చుతో అంతం అయేది వాడాలి: మొనో, టెట్రా-, పెంటా-, హెక్సా-, హెప్టా- అనే పూర్వప్రత్యయాలు వాడాలి. ఉదాహరణ: లెడ్ టెట్రాబ్రోమైడ్
అందరికీ సులభంగా అర్థం కావాలంటే రసాయనాలకి పేర్లు ఒక క్రమ పద్ధతిలో పెట్టాలి. ఈ పద్ధతి కొంచెం క్లిష్టతతో కూడిన వ్యవహారం. అనుభవం మీద నియమాలు అర్థం అవుతాయి. చివర ఇచ్చిన మూలాలు సంప్రదించండి.
మూలకం పేరు అచ్చుతో మొదలయితే హల్లుతో అంతం అయే పూర్వ ప్రత్యయాలు వాడాలి: మాన్-, డై-, టెట్ర్, పెంట్-, హెక్స్-, హెప్ట్-, వగైరా వాడాలి. ఉదాహరణ: లెడ్ డైఆక్సైడ్ .
తరువాత ఆయన తండ్రి " షా ఆలం " బిరుదు ఇచ్చాడు. 1707 లో ఆయన సింహాసం అధిష్టించిన తరువాత " బహదూర్ షా " బిరుదును స్వీకరించాడు. టర్కీ మంగోలు భాషలో బహదూర్ అంటే సాహసవంతుడు అని అర్ధం. ఆయన 5 సంవత్సరాల కాలం పాటు మొఘల్ సామ్రాజ్యాన్ని పాలించాడు. ఆయన 63 సంవత్సరాల వయసులో సింహాసనన్ని అధిష్టించాడు. ఆయన మరాఠీ, రాజపుత్రుల మధ్య సయోధ్య కుదిరించాడు. ఆయన సిక్కులతో మైత్రీబంధాలను కలిగి ఉన్నాడు. ఆయన తనరాజ్యమంతా ప్రయాణించి చివరిగా లాహోర్‌లో కొన్ని మాసాలకాలం విశ్రాంతి తీసుకున్నాడు.
ఔరంగజేబు తన సామ్రాజ్యంలో బలవంతంగా షరియా చట్టం అమలుకు తీసుకువచ్చాడు. కఠినమైన ఆజ్ఞలద్వారా దానిని అమలు చేయడానికి ప్రయత్నించాడు. . ఫలితంగా మరాఠీలు, సిక్కులు, రాజపుత్ర రాజ్యాల మద్య తిరుగుబాటు తలెత్తింది. ఈ తిరుగుబాటు ఔరంగజేబు మరణించే తరుణంలో తీవ్రస్థాయికి చేరుకున్నాయి. తండ్రికంటే ఆధునిక భావాలున్న బదూర్ షా తీవ్రవాదులతో సత్సంబంధాలు ఏర్పరుచుకోవాలని ప్రయత్నించాడు.
బహదూర్ షా ఇజాహ్ పన్నును రద్దు చేయలేదు. అయినప్పటికీ పన్నును వసూలు చేయడంలో వెసులుబాటును కలిగించాడు. ఆయన పాలించిన 5 సంవత్సరాలలో సంగీతాన్ని ఆదరించి పోషించాడు. ఆయన పాలనలో ఆలయాలు ధ్వంసం చేయబడలేదు. బహదూర్ షా 5 సంవత్సరాల పాలనలో సామ్రాజ్యం సమైక్యంగా ఉన్నప్పటికీ వర్గాల మధ్యపోరు అధికం అయింది.
ముయాజ్జం మొఘల్ చక్రవర్తి ఔరంగజేబు మూడవ కుమారుడు. తల్లి నవాబ్ బాయి. ఆమె రాజౌరి రాజు కుమార్తె. ముయాజ్జం 1643లో బుర్హంపూర్‌లో జన్మించాడు.
ముయాజ్జం ఔరంగజేబు సామ్రాజ్యంలోని వాయవ్య భూభాగానికి గవర్నర్‌గా నియమించబడ్డాడు. ఆయన భూభాగంలో సిక్కుల ప్రాభవం అధికంగా ఉన్న పంజాబు ఉంది. గవర్నర్‌గా ముయాజ్జం
గవర్నరుగా తన భూభాగంలో ఔరంగజేబు విధించిన కఠిన చట్టాల నుండి సడలింపు కలిగించాడు. అలాగే తన భూభాగంలో కొంతకాలం ప్రశాంత వాతావరణం ఉండేలా చేసాడు. ఆయన చివరి
సిక్కు గురువు గురుగోబింద్ సింగ్‌తో సత్సంబంధాలు కలిగిఉన్నాడు. ముయాజ్జం మొఘల్ సింహాసనం కొరకు తన సోదరులను సవాల్ చేసిన సమయంలో రాకుమారునికి గురుగోబింద్ సింగ్ సైనిక సాయం చేసాడు. ఆయన కవి జఫర్‌కు అభిమాని.
బహదూర్ షా 5 సంవత్సరాల పాలన తరువాత చక్రవర్తి అకస్మాత్తు మరణంతో మొఘల్ సామ్రాజ్యం క్షీణదశ ఆరంభం అయింది. ఆకాలానికి సంబంధించిన నివేదికలు బహదూర్ షా మేధావి, సాహసవంతుడు అని తెలియజేస్తున్నాయి. ఆయన స్వల్పంగా ఉంద్రేకవంతుడు, విద్యావంతుడు, క్రమశిక్షణ, ఉదారం, కరుణ ఉన్నవాడని కూడా తెలియజేస్తున్నాయి.
అయినప్పటికీ ఆయన పూర్వీకులలాగా గొప్ప విజేత కాదు. మొఘల్ సామ్రాజ్యానికి విజయవంతమైన చివరి చక్రవర్తిగా బహదూర్ షా గుర్తించబడ్డాడు. ఔరంగజేబు అనుసరించిన కఠినమైన మతావలంబనను వదిలి బహదూర్ షా సూఫీ యిజాన్ని అనుసరించిచాడు. అయన హఠాన్మరణం తరువాత మొఘల్ చక్రవర్తుల మతావలంబన కొత్తపుంతలు తొక్కింది.
1711లో భూటాన్ పాలకుడు డ్రక్ రాబ్గే హిందూ తిరుగుబాటుదారుడు మహేంద్ర నారాయణ, యఙనారాయణలతో చేతులు కలిపి ఘోరాఘాట్, ఢాకాల మీద దాడి కొనసాగించాడు. బిహారీ - భుటానీయుల కూటమిని పత్గ్రాం యుద్ధంలో ఓడించబడింది. మొఘల్ పాలకులు 1714లో బోడా, పత్గ్రాం, తూర్పు పరగణా, కర్జిహాత్, కకినా, ఫతేపూర్ చక్లా ఆక్రమించారు. ముఘల్ చక్రవర్తి మొదటి బహదూర్ షా, బర్మా పాలకుడు సా నయ్ మిన్ గై మిషనరీలను ఇచ్చిపుచ్చుకున్నారు. వారు సముద్రమార్గంలో మొఘల్ నౌకలు అల్హరి, సెలామత్ ద్వారా ప్రయాణించారు.
ఔరంగజేబు మరణించిన తరువాత మౌజం బహదూర్ షా సింహానం స్వాధీనంచేసుకున్నాడు. ఔరంగజేబు తరువాత రాజ్యాధికారానికి వారసుల మధ్య యుద్ధం సంభవించింది. ఔరంగజేబు చిన్న కుమారుడు రాకుమారుడు ముహమ్మద్ అజాం షాహ్ తనకుతానే చక్రవర్తిగా ప్రకటించి ఢిల్లీ వైపు దాడి సాగించాడు. అక్కడ ఆయన బహదూర్ షాతో యుద్ధం చేసి యుద్ధంలో మరణించాడు. మరొక సోదరుడు ముహమ్మద్ కాం బక్ష్ 1709లో మరణించాడు.
బహదూర్ షా 1712 ఫిబ్రవరి 27న లాహోర్లో షాలీమార్ గార్డెంస్‌కు మరమ్మత్తు పనులు చేస్తూ మరణించాడు. తరువాత ఆయన కుమారుడు జహందర్ షా సింహాసనాధిష్టుడు అయ్యాడు. మెహరౌలి లోని 13వ శతాబ్ధానికి చెందిన సూఫీ సన్యాసి " కుతుబుద్దీన్ కాకి " సమాధి సమీపంలో రెండవ అక్బర్, ఆలం షా ఆయన సమాధి చేయబడ్డాడు.
కాపర్ ఆక్సైడ్ను పలుపద్ధతులలో తయారు చెయ్యవచ్చును.ప్రథమంగా నేరుగా రాగి లోహాన్ని ఆక్సీకరణ కావించి కాపరు ఆక్సైడును ఉత్పత్తి చెయ్యవచ్చును.
నీరు, ఆమ్లం వంటి వాటిని అదనంగా చేర్చడం వలన చర్యావేగంలో మార్పువచ్చును, అలాగే ఆక్సీకరణ వేగంలోను మార్పు వచ్చును.పారిశ్రామికంగా కాపర్ ద్రావాణాలను సల్ఫర్‌డయాక్సైడుతో క్షయించి తయారు చెయ్యు దురు. సజల కుప్రస్ క్లోరైడు ద్రావణులు క్షారాలతో ప్రతిచర్య జరపడం వలన కూడా కాపర్ ఆక్సైడు ఉత్పత్తి అగును. పై అన్ని విధానాలలో కాపర్ ఆక్సైడ్ యొక్క రంగు, ఉత్పత్తి విధాన శైలిపై ఆధార పడి ఉండును .
కాపర్ ఆక్సైడ్ఒక రసాయన సంయోగ పదార్థం. కాపర్ ఆక్సైడ్ ఒక ఆకర్బన సమ్మేళన పదార్థం. ఈ సమ్మెళన పదార్థం యొక్క రసాయన సంకేత పదం 2.రాగి, ఆక్సిజన్ మూలకాల రసాయన సంయోగం వలన ఈ సమ్మేళన పదార్థం ఏర్పడినది. రాగి యొక్క ఆక్సైడులలో కాపర్ ఆక్సైడ్ ముఖ్యమైనది.రంగులలో కాపర్ ఆక్సైడును అంటి ఫౌలింగ్ కారకంగా ఉపయోగిస్తారు.కాపర్ ఆక్సైడు దాని పదార్థకణాల పరిమాణాన్ని బట్టి పసుపు లేదా ఎరుపుగా ఉండును. కాపర్ ఆక్సైడు, కుప్రైట్ అను ఎరుపు ఖనిజంగా లభిస్తుంది .
కాపర్ ఆక్సైడు గాఢ అమ్మోనియా ద్రావణంలో కరగడం వలన రంగులేని సంక్లిష్ట పదార్థం 2]+ను ఏర్పరచును.ఇలా ఏర్పడిన ఈ పదార్థం సులభంగా గాలిలో ఆక్సీకరణ చెంది నీలిరంగు 4 2]2+గా పరివర్తన పొందును. హైడ్రోక్లోరిక్ ఆమ్లంలో కరగడం వలన 2ద్రావణంఏర్పడును. కాపర్ ఆక్సైడు సజల సల్ఫ్యూరిక్‌ఆమ్లంతో కాపర్ సల్ఫేట్, నైట్రిక్ ఆమ్లంతో కాపర్ నైట్రేట్‌లను ఉత్పత్తి చెయ్యును.
ఫేహేలిమ్గ్ టెస్ట్ , బెనెడిక్ట్స్ పరీక్ష లో చక్కెరలను క్షయించునపుడు కాపర్ ఆక్సైడుఏర్పడటం ప్రధాన మూలలక్షణము. పరీక్షలో ఈ చక్కెరలు కాపర్ లవణాల యొక్క అల్కలైను ద్రావణాన్ని క్షయికరించి కాపర్ ఆక్సైడును అవక్షేపిచును
ఘన కాపర్ ఆక్సైడు డయామాగ్నెటిక్ పదార్థం.కాపర్ ఆక్సైడు యొక్క అణుసౌష్టవం బహురూపిత సిలికా డయాక్సైడ్ సౌష్టవాన్ని పోలిఉన్నది.
ఉపగ్రహాలను భారతదేశం నుండే, స్వయంగా ప్రయోగించే లక్ష్యంగా ఇస్రో మొదట , తరువాత పిఎస్‌ఎల్‌వి ఉపగ్రహ వాహకనౌకలను నిర్మించారు. భూస్థిర, భూ అనువర్తిత కక్ష్యలలో ఉపగ్రహాలను ప్రవేశపెట్టే లక్ష్యంతో జీఎస్ఎల్‌వి శ్రేణి ఉపగ్రహవాహకనౌక రూపకల్పన చేసి, అభివృద్ధిచేసి నిర్మించారు. తరగతికి చెందిన వాహకనౌక భూ నిమ్న కక్ష్యలో 40 కిలోల బరువుఉన్న ఉపగ్రహాలను అంతరిక్షకక్ష్యలో ప్రవేశ పెట్టగలదు. పిఎస్‌ఎల్‌వి తరగతికి చెందిన ఉపగ్రహ వాహకనౌక దాదాపు 2000 కిలోల బరువు ఉన్న ఉపగ్రహాలను భూ నిమ్న కక్ష్యలో ప్రవేశపెట్టగలదు. ఇస్రో పిఎస్‌ఎల్‌వి తరగతి/శ్రేణికి చెందిన వాహకనౌకల ద్వారా పలు దేశీయ, విదేశీ ఉపగ్రహాలను విజయవంతంగా కక్ష్యలో ప్రవేశపెట్టింది. ఇన్శాట్ వంటి దేశీయ ఉపగ్రహాలను భూ స్థిర, భూ అనువర్తిత కక్ష్యకు పంపేందుకు ఇస్రో విదేశాలమీద ఆధారపడవలసి వచ్చేది. అందువలన భూస్థిర, భూ అనువర్తిత కక్ష్యలో ఉపగ్రహాలను స్వంతగడ్డ మీద నుండే ప్రవేశపెట్టే లక్ష్యంతో జీఎస్ఎల్‌వి శ్రేణి ఉపగ్రహవాహకనౌక రూపకల్పన చేసి, అభివృద్ధిచేసి నిర్మించారు.
జీఎస్ఎల్‌వి శ్రేణికి చెందిన మొదటి ఉపగ్రహ వాహనం -1లో 40 స్ట్రాపాన్ బూస్టర్లను వాడారు. ఆ తరువాత ఉపగ్రహ వాహనాలలో అధికవత్తిడి గల 40 బూస్టర్లను వాడారు. జీఎస్ఎల్వి వాహనాలలో నాలుగు 40 ద్రవ స్ట్రాపాన్లను ఉపయోగిస్తారు. రెండవదశలో వాడే 37.5 ఇంజన్లనే స్ట్రాపన్ మోటరులలో ఉపయోగిస్తారు. ఒక్కో స్ట్రాపాన్ లో 40 టన్నుల హైపర్‌గోలిక్ చోదకాలు & 24 లను వినియోగిస్తారు. చోదకాలు 2.1మీ.వ్యాసమున్న రెండు స్వత్రంత వేరువేరు ట్యాంకులలో నిల్వ చెయ్యబడి ఉంటాయి.ఇంజను149 సెకన్ల దహన సమయంలో 680 తోపుడు శక్తిని సృష్టిస్తుంది.
2010 లో ప్రయోగించిన రెండు వాహనాలు, ఉపగ్రహాన్ని గమ్యం చేర్చడంలో విఫలమయ్యాయి. 2010 ఏప్రిల్ లో . శ్రేణికి చెందిన రాకెట్లో మూడవదశలో స్వంతంగా తయారుచేసిన క్రయోజనిక్ ఇంజన్‌ను అమర్చి ప్రయోగించారు. అయితే సరియైన సమయానికి ఈ ఇంజన్ మండకపోవటం వలన ప్రయోగం విఫలమైంది. రెండవ వాహనానికి రష్యా నుండి కొన్న ఇంజన్ బిగించి 2010 డిసెంబరులో ప్రయోగించారు. కానీ మొదటి దశలోనే వాహనం నియంత్రణ కోల్పోవడం వలన, భద్రత దృష్ట్యా రాకెట్‌ను పేల్చివేసారు.
మొదట అభివృద్ధి పరచబడిన . / -1 ఉపగ్రహ వాహకనౌకను రష్యను క్రయోజనిక్‌ ఇంజన్ తో 2001 ఏప్రిల్ 18 న, జీశాట్-1 ఉపగ్రహాన్ని కక్ష్యలో ప్రవేశపెట్టేందుకు ప్రయోగించారు. కాని ఈ ప్రయోగం పూర్తి విజయం సాధించలేదు. ఉపగ్రహం నిర్దేశిత కక్ష్యలో చేరలేదు. దాన్ని నిర్దేశిత కక్ష్య లోకి చేర్చేందుకు ఉపగ్రహంలోని చోదకవ్యవస్థను ఉపయోగించి ప్రయత్నించినప్పటికి ఇంధనం అంతా ఖర్చుకావటంతో, ఉపగ్రహాన్ని కావలసిన కక్ష్యలో ప్రవేశపెట్టలేక పోయారు.
భారతదేశం భూ అనువర్తిత ఉపగ్రహ ప్రయోగ వాహనం నిర్మాణానికి 1990 లో శ్రీకారం చుట్టింది. ఇన్శాట్ వంటి భూ అనువర్తిత ఉపగ్రహాలను కక్ష్యలో ప్రవేశ పెట్టేందుకు భారతీయ అంతరిక్ష పరిశోధన సంస్థ అమెరికా, యూరోప్ దేశాలమీద ఆధారపడేది. 2001 నాటి మొదటి ప్రయోగం నుండి 2015 ఆగస్టు 27 వరకు ఇస్రో మొత్తం 9 జీఎస్ఎల్‌వి ఉపగ్రహ వాహకనౌకలను ప్రయోగించగా, క్రయోజనిక్ స్థాయిలో లోపం వలన మూడు ప్రయోగాలు విఫలమయ్యాయి.
ఆ తరువాత అభివృద్ధి పరచిన రెండవ అంతరిక్షవాహనం 2003లో జీశాట్-2 ఉపగ్రహాన్ని విజయవంతంగా కక్ష్యలో ప్రవేశ పెట్టింది. 2004 సెప్టెంబరులో వాహనంద్వారా, పూర్తిగా విద్యా సేవల నిమిత్తమై తయారుచేసిన ఉపగ్రహాన్ని ఎటువంటి ఆటంకంలేకుండా కక్ష్యలో ప్రవేశపెట్టారు. అయితే 2006 జూలై 10 న ప్రయోగించిన రెండవ ఆపరేషన్ ఫ్లైట్ అయిన –02, -4 ను కక్ష్యలో ప్రవేశపెట్టడంలో విఫలమైంది.
భూ అనువర్తిత ఉపగ్రహ ప్రయోగ వాహనం లేదా భూ సమస్థితి ఉపగ్రహ వాహకనౌక కు క్లుప్తపదం, జిఎస్‌ఎల్‌వి . ఈ ఉపగ్రహ వాహక నౌకను భారతీయ అంతరిక్ష పరిశోధన సంస్థ తయారు చేసింది.
జీఎస్ఎల్‌వి ఉపగ్రహవాహక రెండవదశలో వికాస్ ఇంజనును ఉపయోగించారు. ఇందులో ద్రవఇంధనం నింపబడి వుండును.మోటరులో హైపర్‌గోలిక్ చోదకాలు & 24లు నింపబడిఉండును.ఈ దశ మోటరు భాగం వ్యాసం 2.8 మీటర్లు.
దేశీయంగా తయారుచేసిన క్రయోజనిక్ ఇంజను -7.5 ను ఉపయోగించిన ఉపగ్రహ వాహక ప్రయోగం మొదటిసారి విజయవంతం అయ్యింది.ఈ ఉపగ్రహ వాహనాన్ని2014 జనవరి 5న ప్రయోగించారు.
ప్రసిద్ధ పుణ్యక్షేత్రం రామతీర్థం రామస్వామి వారి దేవస్థా నం సమీపంలోని మూడు వేల అడుగుల ఎత్తులో ఉన్న నీలాచలం కొండ వద్ద 2015 జనవరి 1 న వైకుంఠ ఏకాదశిని పురస్కరించుకుని మెట్ల ఉత్సవం నిర్వహించబడింది.రామతీర్థంలో ముక్కోటి ఏకాదశి పురస్కరించుకుని ఉత్తర ద్వార దర్శనం కూడా జరిగింది. ఆ రోజు వేకువజామున మూడు గంటలకు స్వామి వారికి ఆరాధ న కార్యక్రమం, 4 గంటలకు తిరుప్పావై సేవా కాలము, మంగళా శాసనం, తీర్థ గోష్ఠి నిర్వహించారు. 5 గంటల నుంచి 6 గంటల వ రకు వైకుంఠ ద్వార దర్శనం జరిగింది. 7 గంటలకు స్వా మి వారి తిరువీధి ఉత్సవం నిర్వహించారు. 8 గంటలకు భక్తులతో భజన కార్యక్రమాలతో పాటు కోలాట, కీర్తన బృందాలతో కొండ మెట్ల వద్ద మెట్ల ఉత్సవం నిర్వహించారు. కార్యక్రమంలో భక్తులు అధిక సంఖ్యలో హాజరు అయినారు.
భక్తుల విశేష పూజలను అందుకుంటూ రెండో భద్రాదిగా వాసికెక్కిన రామతీర్థం స్థల పురాణం విషయానికి వస్తే. 15వ శతాబ్దంలోనే ఇక్కడ రామతీర్థం ఆలయాన్ని నిర్మించారు. పాండవులు తమ అరణ్యవాసంలో భాగంగా రామతీర్థం చేరుకొని కొన్ని రోజులు ఇక్కడ గడిపినట్లు స్థల పురాణం. దీనికి నిదర్శనంగా భీముని గృహం ఇప్పటికీ అక్కడ ఉంది. రామతీర్థం చూసేందుకు వచ్చే భక్తులు తప్పకుండా భీముని గృహాన్ని కూడా సందర్శిస్తుంటారు. పాండవులు ఇక్కడ ఉన్న సమయంలో శ్రీకృష్ణుడు సీతారామ లక్ష్మణ విగ్రహాలను వేదగర్భుడు అనే వైష్ణవ భక్తుడికి ఇవ్వగా. వేదగర్భుడు ఆ మూలవిరాట్‌ను నలభై సంవత్సరాలపాటు కంటికి రెప్పలా కాపాడి ఆ తరువాత భూగర్భంలో ఎవరికంటా పడకుండా దాచిపెట్టాడట. ఆయన తరువాత ఈ విగ్రహాల జాడ ఎవరికీ తెలియదట.
ఒకరోజు ఓ వృద్ధురాలికి స్వప్నంలో లక్ష్మణుడు కనబడి సీతారామ లక్ష్మణుల విగ్రహాలు దాచిపెట్టిన భూగర్భం వివరాలను తెలియజేశాడట. పుట్టు మూగతనంతో బాధపడుతున్న ఆ వృద్ధురాలు లక్ష్మణుడి దర్శనంతో మాటలు వచ్చి, ఆయన చెప్పినట్లుగా విగ్రహాలను వెలికితీసి. ఈ మొత్తం వృత్తాంతాన్ని అప్పటి రాజు పూసపాటి మహారాజుకు తెలియజేసి విగ్రహాలను అందజేసిందట. ఆ తరువాత పూసపాటి మహారాజు ఆ విగ్రహాలను రామతీర్థంలో ప్రతిష్ఠింపజేసి, ఆలయాన్ని నిర్మించి, ఆలయ నిర్వహణకుగానూ కొన్ని భూములను ఇనాంగా ఇచ్చాడట. అప్పటినుంచి ఆయన ఇచ్చిన భఊముల ఆదాయంతోనే ఇప్పటివరకూ ఆలయంలో పూజాదికాలను నిర్వహిస్తున్నారని పూర్వీకుల కథనం.
రామతీర్థం రామచంద్రస్వామి దేవాలయం 1000 సంవత్సరాల క్రిందటిది. ఇది చారిత్రక ప్రాధాన్యత సంతరించుకుంది. ఈ క్షేత్రంలో రాముల వారి విగ్రహం తీర్థంలో దొరకడం వల్ల ఈ ప్రాంతానికి రామతీర్థం అని పేరు వచ్చింది. ఈ ప్రాంతంలో జైనులు కూడా నివసించినట్లు చారిత్రక ఆధారాలున్నవి. ఈ ప్రాంతంలోని కొండలలోని గురుభక్తకొండ, దుర్గకొండ అనే కొండలపై ప్రాచీనమైన బౌద్ధాలయాలు ఉన్నట్టుగా, వాటికి చారిత్రిక ప్రాధాన్యత ఉన్నదని చరిత్రకారులు పేర్కొన్నారు. ఇచట కొన్ని శిథిలా వస్థలో గల దేవాలయాలు కూడా కనిపిస్తాయి. రామచంద్రమూర్తి దేవాలయం ప్రక్కన 2007 లో శివాలయం కూడా కట్టబడింది.
శ్రీ రామచంద్రస్వామి కొలువుదీరిన దివ్యక్షేత్రం శ్రీరామతీర్థం, సుందర ప్రకృతి లోగిలిలో అలరారుతోంది. చంపావతీ నదీసమీపాన నెలకొన్న ఈ ధామం నీలాచలం అను కొండను ఆనుకుని విరాజిల్లుతోంది. నీటిలో లభించటంవలన ఈ క్షేత్రానికి రామతీర్థం అని పేరొచ్చిందని కథనం. అతి ప్రాచీనమైన ఈ ఆలయం మొదటి విక్రమేంద్రవర్మ పుత్రుడు ఇంద్రభట్టారక వర్మ సా.శ 469-496 మధ్యకాలంలో ఇక్కడ రాజ్యపాలన చేసినట్లు, ఆ సమయంలోనే ఈ శాసనం వేసినట్లు, చరిత్ర కథనం .
శ్రీ రామస్వామి వారి దేవస్థానం విజయనగరం జిల్లా, నెల్లిమర్ల మండలంలో రామతీర్థం గ్రామంలోని ఒక ప్రాచీన దేవాలయం. ఇక్కడ శ్రీరాముడు చిరకాలంగా భక్తుల కోర్కెలను తీర్చుతూ కొలువైయున్నారు. ఇది ఉత్తరాంధ్ర భద్రాద్రిగా ప్రశస్తి పొందింది. ఇది విజయనగరం నకు ఈశాన్యంగా 12 కి.మీ దూరంలో ఉంది.
సీతారామ లక్ష్మణులు రామతీర్థం ప్రాంతంలో కొంతకాలం గడిపారన్నదానికి నిదర్శనంగా శ్రీరాముని పాద ముద్రికలు, ఆంజనేయస్వామి అడుగులు ఈ కొండపై ఇప్పటికీ కనిపిస్తాయి. మరోవైపు పాండవుల సంచారానికి నిదర్శనంగా భీముని గృహం ఉందన్న సంగతి తెలిసిందే.
ఎ.సి.సుబ్బారెడ్డి రాజమండ్రిలో మార్చి 17 1906 న జన్మించారు. ఆయన తండ్రి సుబ్బరామిరెడ్డి పోలీసు అధికారిగా పనిచేసేవాడు. ఆయన తల్లి నారాయణమ్మ. ఆయన ప్రాథమిక విద్యను తన స్వంత ఊరైన నెల్లూరులో పూర్తిచేసారు. ఆయన ఉన్నత విద్య కొరకు మద్రాసు వెళ్ళారు. మద్రాసులో ఆయనకు ఆంధ్రప్రదేశ్ మాజీ ముఖ్యమంత్రి కాసు బ్రహ్మానందరెడ్డి, నెల్లూరుకు చెందిన రేబాల దశరథరామిరెడ్డిలు సహాధ్యాయులు. ఆయన 1927 వరకు విద్యను కొనసాగించారు. ఆయన 15 వ యేట అన్నపూర్ణమ్మను వివాహమాడారు.
ఆయన ఇంటర్మీటియట్ ను మద్రాసు లోని పాచియప్ప కళాశాలలో చదువుతున్నప్పుడు గాంధీజీ యొక్క పిలుపు మేరకు చదువును మధ్యలో ఆపి స్వాతంత్ర్యోద్యమంలో చేరారు. ఆయన తండ్రి జూలై 14 1928 న మరణించడం ఆయనకు విషాదాన్ని మిగిల్చింది. ఆయన తండ్రి యొక్క కల అయిన శ్రీ వేణుగోపాలస్వామి విగ్రహ ప్రతిష్ఠను నెల్లూరు లోని మూల్‌పేట్ లో చేసి సాకారం చేసారు. ఆయన ఆ దేవస్థానానికి నిర్వాహకులైనారు కూడా.
ఆయన 1942 లో మ్యునిసిపల్ చైర్మన్ పదవికి రాజీనామా చేసి క్విట్ ఇండియా ఉద్యమంలో పాల్గొన్నారు. ఆయన వెల్లూరు సెంట్రల్ జైలులో 6 నెలల పాటు ఉన్నారు. ఆయన అక్టోబరు 5 1949 న తిరిగి నెల్లూరు మ్యునిసిపాలిటీ చైర్మన్ గా ఎన్నికైనారు. 1952 లో మరల నెల్లూరు మ్యునిసిపాలిటీ చైర్మన్ గా ఎన్నికైనారు. 1955 లో నెల్లూరు అసెంబ్లీ ఎన్నికలలో శాసన సభ్యునిగా ఎన్నికైనారు. మ్యునిసిపల్ చైర్మన్ గా 1957 వరకు మూడు సంవత్సరాలు కొనసాగారు. ఆయన అక్టోబరు 12 1959 న నెల్లూరు మ్యునిసిపల్ కౌన్సిల్ కు చైర్మన్ గా ఎన్నికయ్యారు. ఆయన ఆ కాలంలో నెల్లూరు పట్టణానికి డ్రైనేజీ స్కీంను మంజూరు చేయడంలో బాధ్యత వహించారు. ఆయన నీటి పంపిణీ, పట్టన విద్యుదీకరణకు విశేష కృషి చేసారు. కొంత కాలం పాటు ఆంధ్రప్రదేశ్ మార్కెటింగ్ ఫెడరేషన్ కు చైర్మన్ బాధ్యతలు కూడా చేపట్టారు.
ఆయన 1960 లో సంజీవయ్య మంత్రిమండలిలో చేరి భారీ పరిశ్రమలు, గనులు, ఇండస్ట్రియల్ ట్రస్టుఫండు, వాణిజ్య గృహనిర్మాణం, పురపాలక నిర్వాహణ శాఖ మంత్రిగా యున్నారు.
1967 లో బ్రహ్మానందరెడ్డి మంత్రివర్గంలో పోలీసు, గృహవ్యవహారాలు, ఆయుధానచట్టం, సినిమా, పోటోగ్రఫీ వాణిజ్య శాఖామంత్రిగా ఉన్నారు.
1934 లో ఆయన సెంట్రల్ కో ఆపరేటివ్ బ్యాంకుకు డైరక్టరుగా ఎన్నికైనారు.1936లో తాలూకా బోర్డు ప్రెసిడెంటుగా ఎన్నికైనారు. 1937 లో ఆయన నెల్లూరు మ్యునిసిపాలిటీ చైర్మన్ గా ఎన్నికైనారు. ఆయన ప్రజలకు కులాలకతీతంగా సహాయాలను అందించిన మహోన్నత వ్యక్తిగా నిలిచారు. ఆయన నెల్లూరులో హరిజన హాస్టల్ ను నెలకొల్పారు. అనేకమంది హరిజన విద్యార్థులకు దీని మూలంగా సహకారమందింది.
ఆయన ఆంధ్రప్రదేశ్ కాంగ్రెస్ కమిటీకి వైస్ చైర్మన్ గా ఉన్నప్పుడు ఆంధ్రప్రదేశ్ ముఖ్యమంత్రిగా ఎవరిని నియమించాలో తెలియని అనిశ్చితి నెలకొన్నప్పుడు ఆయన హరిజనులకు చెందినవారు ముఖ్యమంత్రి ఉండాలనే తలంపుతో దామోదర సంజీవయ్య పేరును ప్రతిపాదించారు.
ఎ.సి.రెడ్డి గా పేరొందిన ఆనం చెంచుసుబ్బారెడ్డి నెల్లూరు ప్రాంతంలో సుప్రఖ్యాతులైన నాయకులు. స్వాతంత్ర్య సమరయోధులు.
ఆర్య క్షత్రియ, చిత్తారి, జీనిగర్, చిత్రకార, నఖాస్, దేవాంగ, గౌడ , కలాలి, గుండ్ల, శ్రీశయన (సెగిడి, దూదేకుల, లద్దాఫ్, పింజరి లేదా నూర్‌బాషా, సజ్జన గాండ్ల, దేవ గాండ్ల, తెలికుల, దేవతిలకుల, జాండ్ర, కుమ్మర లేదా కులాల, శాలివాహన, కిరకలభక్తుల, కైకోలన్ లేదా కైకల , కర్ణభక్తుల, కురుబ లేదా కురుమ, నీలకాంతి, పల్కార్ , నెస్సి లేదా కుర్ణి, పద్మశాలి , స్వాకులశాలి, తొగటి / తొగట వీరక్షత్రియ, విశ్వబ్రాహ్మణ, ఔసుల, కంసాలి, కమ్మరి, కంచరి, వడ్ల (వడ్ర, వడ్రంగి, శిల్పి, విశ్వకర్మ, లోధ్, లోధి, లోధా, బోంధిలి, ఆరె మరాఠీ, మరాఠా , ఆరాకలీస్, సురభి నాటకాలవాళ్లు, నీలి, బుడుభుంజల/భుంజ్వా/భద్‌భుంజా.
తెలంగాణ లో 112 బీసీ కులాలకు రిజర్వేషన్లను వర్తింపజేస్తూ 2014 ఆగస్టు ఉత్తర్వులు జారీ చేసినది దీని ప్రకారం 112 వెనుకబడిన కులాలకు మాత్రమే తెలంగాణ ప్రభుత్వం బీసీ ధృవీకరణ పత్రాలను జారీ చేయనుంది. ఉమ్మడి రాష్ట్రంలో 138 బీసీ కులాలకు రిజర్వేషన్లను అమలు చేయగా, వీటిలో తెలంగాణ రాష్ట్రానికి సంబంధించినవి 112 కులాలు ఉన్నాయని గుర్తించినట్లు ప్రకటించింది. రాష్ట్ర పునర్విభజన చట్టంలోని నిబంధనల మేరకు ఈ కులాలకు రిజర్వేషన్లను కల్పిస్తూ ఉమ్మడి రాష్ట్రప్రభుత్వం జారీ చేసిన ఉత్తర్వులను ఇక్కడ కూడా అమలు చేస్తామని ఉత్తర్వుల్లో తెలిపింది. గ్రూపు ‘ఏ’లోని కులాలకు 7 శాతం, గ్రూపు ‘బీ’లోని కులాలకు 10 శాతం, గ్రూపు ‘సీ’లోని కులాలకు 1 శాతం, గ్రూపు ‘డీ’లోని కులాలకు 7 శాతం, గ్రూపు ‘ఈ’లోని కులాలకు 4 శాతం కలుపుకొని మొత్తం 29 శాతం రిజర్వేషన్లను ఖరారు చేసింది.
ఆరెకటిక, కటిక, ఆరె సూర్యవంశి, భట్రాజులు, చిప్పొళ్లు , హట్కర్, జింగర్, కచి, సూర్యబలిజ గానిక, కృష్ణబలిజ , మాతుర, మాలిబారె, బారియ, మారార్, తాంబోలి,ముదిరాజు ,మున్నురు కాపు, లక్కమారికాపు, పస్సి, రంగ్రేజ్/భవసారక్షత్రియ, సాధుచెట్టి, సాతాని ,
ఉప్పర లేదా సగర, వ ంజర , ఆరెవాళ్లు, ఆరోళ్లు, అయ్యరక, నగరలు, అఘముడియన్, అఘముడియర్, అఘముడి వెల్లాలర్, అఘముడి ముడాలియర్, సొండి/సుండి, వరాల, శిష్టకరణం, వీరశైవలింగాయత్/ లింగబలిజ, కురిమి.
1922 లో సహాయనిరాకరణోద్యమములో వీరు డాక్టరు బ్రహ్మజోస్యుల సుబ్రహ్మణ్యం గారు, శ్రీ ముష్టి లక్ష్మీనారాయణ గారు, వారి తమ్మలు ముష్టి సుబ్రహ్మణ్యం గా, శ్రీ అడవి బాపిరాజు గార్లతో కలసి కాంగ్రెస్సు ప్రచారణ చేసి 1 సంవత్సరం జైలు శిక్ష అనుభవించారు. వేలూరి సత్యనారాయణ గారికి ఖారాగార వాసంలో అతి భారమైన, ఖటినమైన విధులు ఇవ్వబడినవి అందులో నూనెగానుగ త్రిప్పుటవకటి. ఆప్పటిలో స్వతంత్రయోధులను ఎ అని బి అని వర్గీకరణలు చేయటం మొదలవ లేదు. తరువాతి కాలంలో అట్లా వర్గీకరించి ఎ క్లాసు ఖైదీలకు తేలిక పాటి విధులను విధించేవారు. ఆనాటి చెరసాల అనుభావలను సత్యనారాయణగారు వారి మిత్రులకు చేప్పేవారు. 1923 మొదలూ కొంతకాలం బెజవాడలో ఆంధ్రరాష్ట్ర కాంగ్రెస్సు కార్యదర్శిగా నున్నారు
వేలూరి సత్యనారాయణ గారు పశ్చిమగోదావరి జిల్లా భీమవరం కాపురస్తులు. స్వతంత్ర సమరయోధులుగాను, రచయితగాను వారు ప్రముఖులు. వారిని గురించి 1943 లో ఆంధ్రపత్రిక మే నెల 21 వ తారీఖునాడు శ్రీ దిగవల్లి వేంకట శివరావు గారు వ్రాసి యున్నారు. వీరి జనన వృత్తాంతము తెలియదు, ఇంటిపేరు వేలూరి అయినందున వేలూరి శివరామ శాస్త్రి గారికి బంధుత్వముయుండవచ్చు కానీ అట్టి సూచనలు వారి సమకాలీకులైన వారి మిత్రులు అభిలాషులు ఎవ్వరూ చేసియుండలేదు. 1943 లో వారి 45 వ ఏట విజయవాడ లోని పటమటలంక లోని ఆరోగ్యాశ్రమంలో పరమదించారు. 1925 లో వీరు రచించిన ప్రముఖమైన "బౌధ్ధ మహా యుగము" అను పుస్తకము విజ్ఞాన చంద్రికామండలి వారు ప్రచురించారు.
సత్యనారాయణగారు కాలినడకన దేశయాత్ర చేసి ఒక గొప్ప చరిత్ర సృష్టించారు. ఉత్తరహిందూస్తానములో కాలినడకన ఆరావళీ కొండలు, అజంతా ఎల్లోరా మొదలగు ప్రాంతములకు వారి మిత్రులతో కాలినడకన ప్రకృతినైపుణ్యమును దర్శించి పర్యటన చేసి వచ్చారు.
వీరు విజయనగరం మహారాజా కాలేజీలో బి.ఎ లో పట్టభద్రులైలో ఎం.ఎ చదువుతుండగా గాంధీ మహాత్ముని పిలుపుపై విద్యాభ్యాసము విడిచి స్వతంత్రసమరయోధనలో ప్రవేశించారు
1925 లో సత్యనారాయణ గారు బి.ఎల్ పరీక్షపట్టభద్రులై కొన్నిరోజులు బెజవాడలోను ఆ తదుపరి భీమవరంలోన్యాయవాదిగా ప్రవేశించినా దేశ సేవ, భాషాసేవ మానలేదు.
పలు నృత్య రూపకాలలో షేక్ అబ్దుల్ హకీం జాని శ్రీకృష్ణదేవరాయలుగా అభినయించారు. 2010 లో ఆంధ్రప్రదేశ్ ప్రభుత్వం తరఫున గుంటూరు జిల్లా కొండవీడులో జరిగిన శ్రీకృష్ణదేవరాయల పంచశతాబ్ది పట్టాభిషేక ఉత్సవాల సందర్భంగా తాను పనిచేస్తున్న పాఠశాలకు చెందిన 50 మంది బాలబాలికలతో మొదటిసారిగా ఒక నృత్యరూపకంలో శ్రీకృష్ణదేవరాయలుగా అభినయించి అందరి ప్రశంసలు అందుకున్నారు. ఆ తరువాత మొత్తం 14 పర్యాయాలు శ్రీకృష్ణదేవరాయలుగా పలు నృత్యరూపకాలలో అభినయించారు. తెనాలి లో జరిగిన అంతర్జాతీయ ఫిలిం ఫెస్టివల్-2009 , ఆసియా ఫెస్టివల్-2010 , బాపు చిత్రకళాప్రదర్శన-2011 , గ్లోబల్ హాస్పిటల్స్ వారి ఉచిత మెగా మెడికల్ క్యాంప్-2013 , నంది నాటకోత్సవాలు-2017 ఇత్యాది అనేక అతి పెద్ద కార్యక్రమాలకు హకీం జాని ప్రెస్ పీఆర్వో గా బాధ్యతలను సమర్ధవంతంగా నిర్వహించారు.
ఇతనికి సమతారావు బాల సాహితీ పురస్కారం, పత్రికా రంగంలో ఆచార్య నాగార్జున విశ్వవిద్యాలయం ప్రతిభ పురస్కారం, తెలుగు విశ్వవిద్యాలయం ధర్మనిధి పురస్కారం, విశ్వదాత అవార్డు , ఆంధ్ర సారస్వత సమితి పురస్కారం . లభించాయి. ఆంధ్రప్రదేశ్ పర్యాటక శాఖ ఉత్తమ జర్నలిస్ట్ పురస్కారాన్ని 2012 లో అప్పటి ముఖ్యమంత్రి యన్. కిరణ్ కుమార్ రెడ్డి చేతులమీదుగా ఒకసారి, 2018 లో నవ్యాంధ్రప్రదేశ్ తొలి శాసన సభాపతి కోడెల శివప్రసాద్ చేతుల మీదుగా రెండవసారి అందుకున్నాడు. 2018 లో అప్పటి ముఖ్యమంత్రి నారా చంద్రబాబు నాయుడు చేతులమీదుగా ఉత్తమ ఫ్రీలాన్స్ జర్నలిస్ట్ గా ఉగాది పురస్కారాన్ని అందుకున్నారు. ఇతని లక్ష్యం మానవీయ సంస్కృతీ-సంప్రదాయల పట్ల అవగాహన కల్పిస్తూ, బాలబాలికల అభ్యున్నతికి ఉత్తమ సాహిత్య సృష్టి చేయటం.
ఇతను బి.ఏ., బి.ఇడి., చదివి, ప్రైవేట్ విద్యాసంస్థలనందు తెలుగు ఉపాధ్యాయుడుగా పనిచేస్తున్నాడు. ఉపాధ్యాయ వృత్తిని, జర్నలిజం ప్రవృత్తిని రెండు కళ్ళుగా చేసుకుని రచయితగా గుర్తింపు పొందాడు.
అబ్దుల్‌ హకీం జాని షేక్‌, గుంటూరు జిల్లా తెనాలిలో 1963 జనవరి 1 జన్మించాడు. ఇతని తల్లితండ్రులు: షేక్‌ మహబూబ్‌బీ, షేక్‌ ఫరీద్‌ సాహెబ్‌.
అమెరికా నుండి తిరిగి వచ్చాక ఆయన బెంగళూరు ఐ.ఐ.యం, ఐ.ఐ.ఎస్.సి లలో పరిశోధకుడిగానే కాక కర్నాటక ప్రభుత్వ అర్బన్ అఫైర్స్ ఆఫీస్ లో అర్బన్ రీసెర్చ్ స్ట్రాటజిస్ట్ గా ఉన్నారు 1998 లో ఆయన ఇండియా టుగెదర్ అనే అంతర్జాల పత్రికకు సహ వ్యవస్థాపకులు. అశ్విన్ బెంగళూర్ లో జరిగిన ఎన్నో పట్టణ అభివృద్ధి కార్యకరమాలకు మూలకారకుడు. ట్రాఫిక్ నిర్వహణ పరిష్కారాలు, చెరువులను కాపాడటం లాంటివి వాటిలో ఉన్నాయి. బెంగళూరు ఇన్ఫ్రాస్ట్రక్చర్ అండ్ డెవలప్మెంట్ టాస్క్ ఫోర్సు ఎజెండాలో ఆయన పాత్ర ఉంది.
అశ్విన్ మహేశ్ చదువు బెంగళూరులోని 'ఆర్మీ హై స్కూల్', చెన్నై లోని 'విద్యా మందిర్ సెకండరీ స్కూల్' లలో జరిగింది. తర్వాత 'సెయింట్ జోసెఫ్ కాలేజ్ ఆఫ్ ఆర్ట్స్ అండ్ సైన్సు' లో భౌతిక శాస్త్రం చదివారు. ఆ తర్వాత పాండిచ్చేరి విశ్వవిద్యాలయం నుండి యం.బి.ఎ చేసారు. వాండర్‌బిల్ట్ విశ్వవిద్యాలయంలో ఖగోళశాస్త్రం లో ఎమ్మెస్ చేసారు. యూనివర్సిటీ ఆఫ్ వాషింగ్టన్ లో వాతావరణ శాస్త్రంలో పీ.హెచ్.డీ చేసారు.
అశ్విన్ మహేశ్ ఒక రాజకీయ నాయకుడు, మాజీ ఖగోళవేత్త, మాజీ నాసా శాస్త్రవేత్త లోక్ సత్తా పార్టీ నాయకులు. ప్రస్తుతం లోక్ సత్తా పార్టీ "జాతీయ కార్యాచరణ సమితి"లో సభ్యులుగా ఉన్నారు. ఆయన కి వ్యవస్థాపక సభ్యుడు కూడా. 2009 లో ఆయనకు "అశోకా ఫెలోషిప్" లభించింది.
నాసాలో రీసెర్చ్ ఫాకల్టీగా పనిచేసారు. ఆయన ఒక నక్షత్రాన్ని కనుగొన్నారు. ' 234' అని దానికి నామకరణం చేసారు. ఒక దశాబ్దం పాటు వాతావరణ శాస్త్రవేత్తగా అంటార్కిటికా ఖండంలో మేఘాలను, మంచునూ అధ్యయనం చేసారు.
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు నాగాయలంకలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నాగాయలంకలోను, ఇంజనీరింగ్ కళాశాల చల్లపల్లిలోనూ ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చల్లపల్లిలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.